Llan wussan tenkkar-iten tesmhuyin, tawenza teḥrez iman-is, ula d cewaṭen. Iregazen yettkelen ɣef yiman-nes ur taɛraqen ara maḍi. Amehad-nni ulac deg-s sin,akken kan it-iwala baba iɛqel-it. Si lefjar, yewwi astenyi ɣef wudem, ad secfu-ɣ alama mmut-aɣ. D ass ucmit, qssiḥ, yettwamḥen, ur yeḥbis ara imeṭṭi s temiqwa n ugfur d arɛud s tanatla n twaɣit, igenni iɛumm-it laḥzen almi ur yezri amek ara d yeffeɣ seg-s, asignna aɣiri am waṭas n ttemsxir ineqqen.